ᱯᱷᱮᱠ ᱦᱚᱱᱚᱛ

ᱯᱷᱮᱠ ᱦᱚᱱᱚᱛ (ᱤᱝᱨᱟ.ᱡᱤ : Phek; pron:/ˈfɛk/) i ᱫᱚ ᱠᱚᱸᱭᱮᱸᱼᱥᱤᱧᱚᱛ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱯᱷᱮᱠ ᱱᱟᱝᱜᱽᱨᱟᱦᱟ ᱠᱟᱱᱟ ᱜᱮᱭᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱑᱙᱗᱓ ᱥᱮᱨᱢᱟ ᱨᱮ ᱵᱟᱱᱫᱷᱟᱣ ᱟᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱺ ᱒,᱐᱒᱖ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱤᱭᱟᱹ ᱯᱷᱮᱠ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴᱺ ᱑᱖᱓,᱒᱙᱔ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ᱾ 
ᱦᱟᱯᱟᱴᱤᱧ
ᱰᱤᱯᱚᱴᱤ ᱠᱚᱢᱤᱥᱚᱱᱟᱨ ᱟᱜ ᱦᱮᱰ ᱚᱯᱷᱤᱥ ᱫᱚ ᱯᱷᱮᱠ ᱨᱮ ᱜᱮ ᱢᱮᱱᱟᱜ ᱟᱠᱟᱫᱟ᱾ ᱱᱸᱭᱟᱹ ᱦᱚᱱᱚᱛ ᱫᱚ ᱑᱔ ᱜᱚᱴᱟᱝ ᱥᱟᱨᱠᱮᱞ ᱨᱮ ᱦᱟᱹᱴᱤᱧ ᱟᱠᱟᱫᱟ ᱠᱚ᱾ ᱚᱱᱟ ᱑᱔ ᱜᱚᱴᱟᱝ ᱥᱟᱨᱠᱮᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ

᱑ᱹᱯᱷᱩᱛᱥᱮᱨᱚ

᱒ᱹᱯᱷᱮᱠ ᱥᱚᱫᱚᱨ

᱓ᱹᱪᱮᱴᱷᱦᱮᱵᱟ

᱔ᱹ ᱪᱚᱡᱩᱵᱟ

᱕ᱹ ᱢᱮᱞᱩᱨᱤ

᱖ᱹ ᱥᱮᱠᱨᱩᱡᱩ

᱗ᱹᱪᱤᱡᱟᱢᱤ

᱘ᱹᱥᱟᱠᱨᱟᱵᱟ

᱙.ᱡᱩᱠᱮᱥᱛᱟ

᱑᱐ᱹᱯᱷᱚᱨ

᱑᱑. ᱠᱷᱩᱡᱟ

᱑᱒. ᱠᱷᱮᱡᱷᱟᱠᱮᱱᱚ

᱑᱓ᱹᱯᱷᱚᱠᱷᱩᱝᱜᱽᱨᱤ

᱑᱔.ᱢᱮᱞᱟᱨᱤ

ᱫᱷᱚᱨᱚᱢ
ᱱᱤᱭᱟᱹ ᱯᱷᱮᱠ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱗% ᱦᱤᱸᱥ ᱦᱚᱲ ᱫᱚ ᱠᱨᱤᱥᱴᱟᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾ ᱥᱟᱭ ᱠᱟᱰᱟ ᱒% ᱦᱤᱸᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾ ᱥᱟᱭ ᱠᱟᱲᱟ ᱐.᱒ ᱦᱤᱸᱥ ᱦᱚᱲ ᱫᱚ ᱵᱩᱫᱷᱟ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾ ᱟᱨ ᱟᱫᱚᱢ ᱦᱚᱲ ᱫᱚ ᱡᱚᱭᱱ ᱟᱨ ᱥᱤᱠᱷ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾

ᱯᱟᱹᱨᱥᱤ
ᱱᱤᱭᱟᱹ ᱯᱷᱮᱠ ᱦᱚᱱᱚᱛ ᱨᱮ ᱞᱟᱲᱪᱟᱲᱚᱜ ᱠᱟᱱ ᱯᱟᱹᱨᱫᱤ ᱠᱚ ᱢᱩᱫᱽ ᱨᱮ ᱰᱷᱮᱨ ᱯᱟᱹᱨᱥᱤ ᱜᱮ ᱟᱝᱜᱟᱢᱤ-ᱯᱚᱪᱟᱨᱤ ᱯᱟᱹᱨᱥᱤ ᱜᱷᱟᱸᱨᱚᱸᱧᱡᱽ ᱨᱮᱭᱟᱜ ᱯᱟᱹᱨᱫᱤ ᱠᱚ ᱠᱟᱱᱟ᱾ ᱚᱱᱟ ᱯᱟᱹᱨᱥᱤ ᱠᱚ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱞᱮᱠᱟᱱᱟ-

᱑. ᱪᱚᱠᱨᱤ ᱯᱟᱹᱨᱥᱤ

᱒ᱹᱯᱳᱪᱩᱨᱤ ᱯᱟᱹᱨᱥᱤ

᱓ᱹᱯᱳᱣᱞᱟ ᱯᱟᱹᱨᱥᱤ᱾

᱔ᱹ ᱠᱷᱮᱡᱟ ᱯᱟᱹᱨᱥᱤ
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ… ᱯᱷᱮᱠ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱸᱦᱮᱸ ᱠᱟᱱᱟ ᱑᱖᱓,᱒᱙᱔ ᱦᱚᱲ,  ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱟᱢᱫᱟᱡᱽ ᱥᱮᱭᱱᱴ ᱞᱩᱥᱤᱭᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱜᱚᱴᱥᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱕᱙᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱣ ᱟᱠᱟᱱᱟ᱾ ᱯᱷᱮᱠ ᱦᱚᱱᱚᱛ ᱨᱮ ᱑,᱐᱐᱐ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱑ ᱡᱚᱱᱟ ᱦᱮᱨᱮᱞ ᱦᱚᱯᱚᱱ ᱠᱚ ᱢᱮᱱᱟᱜ ᱟᱠᱟᱫ ᱠᱚᱣᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱙.᱑᱓% ᱦᱤᱸᱥ ᱦᱚᱲ᱾

ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱘᱔% ᱦᱤᱸᱥ ᱦᱚᱲ ᱟᱹᱛᱩ ᱴᱚᱞᱟ ᱨᱮ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾

ᱱᱚᱣᱟ ᱦᱚᱱᱚᱛ ᱫᱚ ᱪᱟᱠᱮᱥᱮᱝ ᱟᱹᱫᱤᱵᱟᱹᱥᱤ ᱟᱨ ᱯᱚᱪᱩᱨᱤ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱟᱣᱛᱟᱱ ᱜᱟᱲ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱛᱱᱚᱛ